CELEX: 62007CA0411
Language: et
Date: 2008-10-02 00:00:00
Title: Kohtuasi C-411/07: Euroopa Kohtu (viies koda) 2. oktoobri 2008 . aasta otsus (Hoge Raad der Nederlandeni (Madalmaad) eelotsusetaotlus) — X B. V. versus Staatssecretaris van Financiën (Ühine tollitariifistik — Kombineeritud nomenklatuur — Tariifne klassifitseerimine — Rubriigid 8541, 8542 ja 8543 — Optronid)

22.11.2008   
            
            
               ET
            
            
               Euroopa Liidu Teataja
            
            
               C 301/11
            
         Euroopa Kohtu (viies koda) 2. oktoobri 2008. aasta otsus (Hoge Raad der Nederlandeni (Madalmaad) eelotsusetaotlus) — X B. V. versus Staatssecretaris van Financiën
   (Kohtuasi C-411/07) (1)
   
   (Ühine tollitariifistik - Kombineeritud nomenklatuur - Tariifne klassifitseerimine - Rubriigid 8541, 8542 ja 8543 - Optronid)
   (2008/C 301/21)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Kassatsioonkaebuse esitaja: X B. V
   
      Vastustaja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Komisjoni 1. augusti 2002. aasta määruse (EÜ) nr 1832/2002, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (EÜT L 290, lk 1) tõlgendamine — Plastikust korpuses optoelektrooniline lülitus, mis sisaldab lisaks valgusdioodile (LED), plastikkilele ja fotodetektorile ka võimendilülitust ja mis on mõeldud kasutamiseks sideseadmete ja arvutite riistvaras, elektroonilistes tarbekaupades ja tööstuslikes seadmetes — Kombineeritud nomenklatuuri rubriigid 8541, 8542 ja 8543
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas (mida on muudetud komisjoni 1. augusti 2002. aasta määrusega (EÜ) nr 1832/2002) sisalduvat kombineeritud nomenklatuuri tuleb tõlgendada nii, et optron kuulub rubriiki 8541 sõltumata sellest, kas ta sisaldab võimendilülitust või mitte.
   
      (1)  ELT C 283, 24.11.2007.